เดือนมิถุนายน จับกุมสินค้านำเข้าไทยที่ไม่ผ่านพิธีการศุลกากร แล้วกว่า 1,798 แฟ้มคดี มูลค่า 514 ล้านบาท
กรมศุลกากรเผยเดือนมิถุนายน จับกุมสินค้านำเข้าไทยที่ไม่ผ่านพิธีการศุลกากร แล้วกว่า 1,798 แฟ้มคดี มูลค่า 514 ล้านบาท พร้อมออกมาตรการแก้ไขขยะอิเล็กทรอนิกส์อย่างเร่งด่วนนายชัยยุทธ คำคุณ ที่ปรึกษาด้านพัฒนาระบบควบคุมทางศุลกากร เปิดเผยว่า ในเดือนมิถุนายน 2562 กรมศุลกากรพบการกระทำความผิดลักลอบและหลีกเลี่ยงนำสินค้าในราชอาณาจักรโดยไม่ผ่านพิธีการศุลกากรโดยถูกต้องทั้งหมด 1,798 แฟ้มคดี แบ่งเป็นคดีลักลอบ 451 คดี คดีหลีกเลี่ยงอากร 1,233 คดี และคดีสินค้าต้องห้าม 114 คดี รวมมูลค่าของกลางกว่า 514 ล้านบาท ทั้งนี้ขอความร่วมมือประชาชนที่ทราบเบาะแสการกระทำความผิดดังกล่าว สามารถแจ้งได้ที่กรมศุลกากร หรือสำนักงานศุลกากรทุกแห่งทั่วประเทศ โดยกรมฯ จะปกปิดข้อมูลของผู้แจ้งเบาะแสเป็นความลับ ขณะเดียวกันกรมศุลกากร ยังมีมาตรการแก้ไขปัญหาขยะอิเล็กทรอนิกส์และเศษพลาสติกที่ส่งผลกระทบต่อสิ่งแวดล้อมอย่างเร่งด่วน เนื่องจากทราบว่ามีแนวโน้มการนำเข้าโดยไม่ปฏิบัติตามกฎระเบียบ จึงได้วิเคราะห์สถานการณ์และเข้าตรวจสอบพร้อมสั่งการให้ด่านศุลกากรทุกแห่ง เข้มงวดในการตรวจสอบมากยิ่งขึ้น โดยปี 2561 - พฤษภาคม 2562 กรมศุลกากรได้จับกุมคดีลักลอบและหลีกเลี่ยงการนำเข้าเศษพลาสติกแล้วจำนวน 103 คดี ซึ่งมีน้ำหนักรวม 4,043 ตัน คิดเป็นมูลค่าประมาณ 17 ล้านบาท//////////เสียง//////////นอกจากนี้ นายชัยยุทธ ยังกล่าวอีกว่า กรมศุลกากร ได้ดำเนินการขยายเวลาโครงการรับชำระค่าภาษีอากรเพิ่ม ณ จุดเดียว ซึ่งมีผลตั้งแต่ 15 พฤษภาคม 2562 - 30 เมษายน 2563 เพื่อให้ผู้ประกอบการที่สุจริตได้รับความสะดวกในการชำระค่าอากรและค่าภาษีอื่นๆที่ขาดให้ครบถ้วน โดยสามารถชำระได้ที่กองตรวจสอบอากรและกรมศุลกากร โดยไม่ต้องไปดำเนินพิธีการตามท่าเรือต่างๆ อีกทั้งผู้ประกอบการยังไม่ต้องเสียเบี้ยปรับค่าอากร แต่ยังคงต้องเสียเงินเพิ่มและเบี้ยปรับภาษีมูลค่าเพิ่มตามกฎหมาย อย่างไรก็ตามที่ผ่านมามีกลุ่มมิจฉาชีพ หาวิธีการแอบอ้างชื่อกรมศุลกากรทำการหลอกลวงผู้เสียหายไปแล้วหลายกรณี เพื่อความปลอดภัย กรมศุลกากร จึงขอเตือนประชาชนอย่าหลงเชื่อหากมีผู้แอบอ้าง เพื่อธุรกรรมทางการเงินที่เกี่ยวกับการนำเข้าหรือส่งออกสินค้าระหว่างประเทศ